**Külső ellenőrzések**

**Fülöpháza**

**2022.**

1. **Az ellenőrzés időpontja: 2022.03.23.**

* Ellenőrzést végző szerv: **BKMK Kecskeméti Járási Hivatala Foglalkoztatási Osztály**
* Ellenőrzés tárgya: **közfoglalkoztatás támogatásának ellenőrzése**
* **Ellenőrzés megállapításai:** A programban foglalkoztatott 1 fő a helyszínen munkakörének megfelelő munkát végzett. A munkaköri leírás, az Mt. szerinti tájékoztatás, és a tűz-és balesetvédelmi munkanaplók a helyszínen megtekintésre kerültek. A foglalkoztathatósági szakvélemény szintén rendelkezésre állt a Közfoglalkoztató székhelyén. A Közfoglalkoztató a hatályos jelenléti ív mintát használja, melyet napi szinten vezetnek, az aláírások mind a dolgozó, mind az igazoló részéről minden esetben szerepelnek. A munkanaplók a helyszínen rendelkezésre álltak, a jelenléti ívvel egyeznek. A szabadság megállapítása a támogatási időszakra szabályosan megtörtént. A program során a közfoglakoztatott dolgozó szabadságon még nem volt, azonban a Közfoglalkoztató székhelyén a szabadság kiadásához és engedélyezéséhez a szabadságos tömb már rendelkezésre áll.

1. **Az ellenőrzés időpontja: 2022.05.30.-2022.06.09.**

* Ellenőrzést végző szerv: **BKMKH Egészségbiztosítási és Rehabilitációs Főosztály**
* Ellenőrzés helye: **Magyar Államkincstár Békés Megyei Illetményszámfejtési Központ Illetményszámfejtési V. Osztály**
* Ellenőrzés tárgya: **kifizetőhelyi ellenőrzés**
* **Ellenőrzés megállapításai:** Az ügyintézési határidőt betartják az ellátások kifizetésénél, illetve az igények elbírálásánál. A társadalombiztosítási ellátások elszámolásának esetében az ellenőrzött tételekben (2018.01.,2019.03.,2020.06.,2021.11.,2022.03) eltérés nem volt, a ténylegesen kifizetett ellátások kerültek visszaigénylésre. A kifizetőhelyi költségtérítés (1 %) elszámolása helyesen történt. Fel nem vett egészségbiztosítási ellátás nem volt. A táppénz-hozzájárulás elszámolásának vizsgálata során eltérést, hiányosságot nem tapasztaltak. A biztosítási kötelezettség elbírálása helyesen történt. A táppénz napi összegének megállapításánál helyesen jártak el a kifizetőhelyen. A kifizetőhely munkáját magas színvonalúra értrékelték.

1. **Az ellenőrzés időpontja: 2022.08.11.**

* Ellenőrzést végző szerv: **Magyar Államkincstár**
* Ellenőrzés helye: **Magyar Államkincstár Bács-Kiskun Megyei Igazgatóság**
* Ellenőrzés tárgya: **szociális étkeztetés jogcímen igényelt, a központi költségvetésből származó 2022. évi támogatás igénylésének megalapozottságára irányuló ellenőrzés**
* **Ellenőrzés megállapításai:** Az Igazgatóság az Önkormányzat igénylésében szociális étkeztetés jogcímen szerepeltett mutatószámokat ellenőrizte, és azokat megalapozottnak tatja.

1. **Az ellenőrzés időpontja: 2022.11.22.**

* Ellenőrzést végző szerv: **Magyar Államkincstár**
* Ellenőrzés helye: **Magyar Államkincstár Bács-Kiskun Megyei Igazgatóság**
* Ellenőrzés tárgya: **az Önkormányzat által igénybe vett, a központi költségvetésből származó támogatások 2021. évi elszámolása megalapozottságának, felhasználása jogszerűségének felülvizsgálata**
* **Ellenőrzés megállapításai:** Az Igazgatóság a dokumentumalapú felülvizsgálat során az Önkormányzat által igénybe vett, a központi költségvetésből származó támogatások 2021. évi elszámolásához kapcsolódóan eltérést nem állapított meg.